“Ons [landbou en ander bekommerde organisasies] het dalk te lank op ons agterstewe gesit en niks gedoen nie. Ons was geregtig en verplig om hof toe te gaan die oomblik toe die mosie vir die wysiging aanvaar is en te sê hier word inbraak gemaak op my fundamentele regte om eiendom te besit en vergoeding daarvoor te ontvang,” het De Villiers gesê.
De Villiers is egter oortuig artikel 38 plaas ŉ verpligting op die hof om gepaste regshulp in die saak te verleen.
“Die regering het eintlik ŉ skelm metode gevolg om die hele ding te hanteer. Hy het nie eers na sy regsadviseur gegaan om ŉ nuwe wetsontwerp op te stel wat hulle kon voorlê en sê hier is die nuwe wet en dit gaan inbreuk maak op jou regte op hierdie en hierdie manier nie.”
De Villiers het gesê niks kan die aansoekers in so ŉ saak stop om nou ŉ interdik te kry wat die regering verbied om voort te gaan met die hele grondonteieningsaak totdat die regering meer inligting gegee het oor die inhoud van die beoogde wetsontwerp nie. Hy het bygevoeg meer aansoekers in so ŉ saak sal ook beter wees.
“As ons dit eers het, kan ons dit voor die hof argumenteer en dan moet die hof besluit of dit wel met die Grondwet strook. Ek is oortuig ons het ŉ onomstootlike saak kragtens die Handves van Menseregte wat eiendomsregte insluit.
Presies! Waar kan ek deel word van so ‘n regsaksie? of het ons nou net soos die parlement geraak wat praat en praat en niks konstruktief word gedoen nie.
Die regter het die hele aangeleentheid mooi raakgevat en ek hoop sy raad word gevolg. Sy opmerking dat al die betrokkenes te lank op hul agterstewes gesit het, is baie waar. Ter versagting kan gesê word dat dit nogal baie aanpassings verg om organisasies wat in die verlede van mekaar verskil het, nou te laat saamwerk. Dit is merkwaardig om die Afrikanerbond (die ou Broederbond) en TLU in dieselfde kraal te sien. Miskien begin die sg “verligtes” nou insien dat hul verligtheid nie lig nie, maar duisternis vir ons volk gebring het. Daar is dikwels gesê dat ons (witmense) eers baie swaar sal moet kry voor ons sovér sal kom om saam te staan. Miskien begin die wiel nou draai. Ek hoop so.